CELEX: C2005/217/98
Language: lt
Date: 2005-09-03 00:00:00
Title: Byla T-222/05 Francisco Rossi Ferreras 2005 m. birželio 9 d. pareikštas ieškinys Europos Bendrijų Komisijai

3.9.2005   
            
            
               LT
            
            
               Europos Sąjungos oficialusis leidinys
            
            
               C 217/45
            
         Francisco Rossi Ferreras 2005 m. birželio 9 d. pareikštas ieškinys Europos Bendrijų Komisijai
   (Byla T-222/05)
   (2005/C 217/98)
   Proceso kalba: prancūzų
   2005 m. birželio 9 d. Europos Bendrijų Pirmosios instancijos teisme buvo pareikštas Francisko Rossi Ferreras, gyvenančio Liuksemburge, atstovaujamo advokatų Gilles Bounéou ir Frédéric Frabetti, nurodžiusių adresą dokumentams įteikti Liuksemburge, ieškinys Europos Bendrijų Komisijai.
   Ieškovas Pirmosios instancijos teismo prašo:
   
               —
            
            
               panaikinti 2004 m. liepos 22 d. sprendimą dėl tarnybinės veiklos vertinimo už 2003 m. sausio 1 d. — 2003 m. gruodžio 31 d. laikotarpį ataskaitos parengimo ir todėl, papildomai, panaikinti tarnybinės veiklos vertinimo už 2003 m. sausio 1 d. — 2003 m. gruodžio 31 d. laikotarpį ataskaitą;
            
         
               —
            
            
               priteisti ieškovui, atsižvelgiant į visus pakeitimus bei padidinimus, 100 000 eurų (šimtą tūkstančių eurų) atlyginti moralinę žalą;
            
         
               —
            
            
               priteisti iš Europos Bendrijų Komisijos bylinėjimosi išlaidas.
            
         Ieškinio pagrindai ir pagrindiniai argumentai
   Ieškovas, Komisijos pareigūnas, remdamasis Pareigūnų tarnybos nuostatų 5, 7 ir 43 straipsniais bei akivaizdžia vertinimo klaida, skundžia tarnybinės veiklos vertinimo už 2003 m. ataskaitą. Jis taip pat tvirtina, kad buvo tiesioginio viršininko psichologinio priekabiavimo auka.